stanford-oval/wikipedia huggingface dataset:
Panker
Aiheesta muualla

Panker, Schleswig-Holstein, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Panker
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Käännös suomeksi
Caprica

| Caprica |
| --- | --- |

Tyyli:  sci-fi
Kestoaika:  42 minuuttia
Luoja(t):  Remi Aubuchon Ronald D. Moore
Pääosissa:   Eric Stoltz  Esai Morales  Paula Malcomson  Alessandra Torresani  Magda Apanowicz  Sasha Roiz  Brian Markinson  Polly Walker 
Alkuperämaa:   Yhdysvallat
Alkuperäiskieli:  englanti
Verkko:   Syfy
Esitetty:  22. tammikuuta 2010  – 30. marraskuuta 2010
Tuotantokausia:  1
Jaksoja:  19
Tuotanto
Tuottaja(t):  Clara George
Vastaava(t) tuottaja(t):   Ronald D. Moore  David Eick  Jane Espenson  Kevin Murphy  
Säveltäjä(t):  Bear McCreary
Tuotantoyhtiö(t):  Universal Cable Productions
Edeltäjä:  Taisteluplaneetta Galactica
Seuraaja:  Battlestar Galactica: Blood & Chrome
Palkinnot
Voitetut:  VES Awards (2011)
Aiheesta muualla
IMDb 
Grace Park, Eric Stoltz ja Esai Morales vuonna 2009 Paleyfest-tapahtumassa keskustelemassa Taisteluplaneetta Galactica- ja Caprica-sarjoista.
Caprica on yhdysvaltalainen tieteissarja vuodelta 2010. Taisteluplaneetta Galactican spin-off –sarja kertoo 58 vuotta aiemmista tapahtumista ja toimii samalla sen esiosana.
Sarja keskittyy kuvaamaan Adaman ja Greystonen perheitä ja kertoo, kuinka ihmiskunta loi cylonit. Sen pääosissa näyttelevät muun muassa Eric Stoltz, Esai Morales, Paula Malcomson ja Polly Walker.
Sarjan pilottijakso julkaistiin DVD:llä ja digitaalisena latauksena 24. huhtikuuta 2009. Televisiosarja alkoi Syfy-kanavalla Yhdysvalloissa 22. tammikuuta 2010.
Syfy lopetti sarjan yhteen kauteen alhaisten katsojalukujen vuoksi.
Näyttelijät

| 0 | 1 | 2 |
| --- | --- | --- |
|  Eric Stoltz  | … |  Daniel Graystone   |
|  Esai Morales  | … |  Joseph Adama   |
|  Paula Malcomson  | … |  Amanda Graystone   |
|  Alessandra Torresani  | … |  Zoe Graystone   |
|  Magda Apanowicz  | … |  Lacy Rand   |
|  Sasha Roiz  | … |  Sam Adama   |
|  Polly Walker  | … |  Clarice Willow   |
|  Jim Thomson  | … |  Serge   |
|  Brian Markinson  | … |  Jordan Durham   |
|  Hiro Kanagawa  | … |  Cyrus Xander   |
Vastaanotto

Caprica sai pääosin positiivisia arvosteluja. Home Media Magazinen John Latchem ylisti sarjan hahmojenkehitystä sanoen Taisteluplaneetta Galactica -fanien saavan mitä odottavatkin. Wired-aikakauslehden Lewis Wallace antoi sarjan pilotille arvosanaksi 8/10 pistettä. Entertainment Weeklyn Ken Tucker listasi Caprican ”10 Best Shows on Now” -listalle.
Arvostelusivustoilla Metacriticin arvosana sarjalle on 71 pistettä ja Rotten Tomatoesin 80 %.
Palkinnot

Vuonna 2011 Caprica sai VES Awardsin ”Outstanding Visual Effects in a Broadcast Series” -kategoriassa palkinnon visuaalisista tehosteistaan.
Aiheesta muualla

Caprica Internet Movie Databasessa (englanniksi)
Caprica TV.comissa (Arkistoitu – Internet Archive) (englanniksi)
Attribuutio

Attribuutio tarkoittaa psykologiassa omasta tai toisen ihmisen toiminnasta tehtyä tulkintaa, syypäätelmää. Attribuutioilla pyritäänselvennä selittämään tai tulkitsemaan mikä aiheutti tietyn käyttäytymisen ja kuka tai mikä siitä on vastuussa. Attribuointi on usein tiedostamatonta. Ihmisellä on myötäsyntyinen tarve tulkita käyttäytymisen tai tapahtuman johtuvan jostakin tietystä syystä sen sijaan, että sen uskottaisiin olevan sattumanvaraista. Fritz Heider jakaa attribuution kahteen, sisäiseen ja ulkoiseen. Sisäinen attribuutio liittyy aina henkilöön, ulkoinen taas tilanteeseen.
Ihmiset tekevät herkästi virheattribuutioita. Attribuution peruserheeksi kutsutaan taipumusta yliarvioida sisäisten tekijöiden vaikutusta käyttäytymiseen. Esimerkiksi on vaikea hyväksyä liikenneonnettomuuden selitykseksi tilannetekijöitä, kun ajoneuvoja kuitenkin ohjaavat ihmiset. Havainnoija-toimija -virheeksi kutsutaan taipumusta yliarvioida sisäisten tekijöiden merkitys toisten käyttäytymistä arvioidessa ja vastaavasti aliarvioida sisäisten tekijöiden merkitystä omaa käyttäytymistä selitettäessä. Esimerkiksi mielellään ajatellaan, että oma ärtymys johtuu ärsyttävistä ympäristötekijöistä, kun taas toisten silmissä henkilöllä itsellään saattaa olla tapana kiukutella turhasta.
Attribuution valokeilavirheessä (Spotlight Effect) on kyse ihmisten taipumuksesta uskoa olevansa enemmän huomion kohteena kuin he tosiasiassa ovat. Sosiaalisissa tilanteissa ihmisten tarkkaavaisuus hajaantuu, eikä yhteen yksittäiseen yksilöön kiinnitetä kovinkaan paljon intensiivistä huomiota. Edustavuuserheeksi kutsutaan ihmisten taipumusta luoda kattavia yleistyksiä yksittäisten tapausten perusteella. Esimerkiksi Anneli Jäätteenmäki tuli mediassa leimatuksi valehtelijaksi, kun jäi kerran kiinni kyseenalaisesta lausumasta. Päättelyn virheellisyys on siinä, että käyttäytymisen syiden oletetaan olevan sisäisiä, pysyviä ja laaja-alaisia.
Markku Uimonen

Markku Uimonen  (s. Helsinki 1965) on suomalainen esittävän taiteen visuaalinen suunnittelija. Hän opiskeli Teatterikorkeakoulun Valo- ja äänisuunnittelun laitoksella 1986–1989 ja Hong Kong Academy for Performing Artsissa 1989–1990, ja hän valmistui teatteritaiteen maisteriksi 1991. Jatko-opintoja hän on suorittanut Fulbright-stipendiaattina MIT School of Architecture:n  Center for Advanced Visual Studiesissa 1992–1993.
Uimonen on toiminut lavastajana, valosuunnittelijana, ja kuvasuunnittelijana Suomessa ja ulkomailla Ruotsissa, Ranskassa, Italiassa ja Hongkongissa.
Hän toimi Lux Helsinki -valotaidefestivaalin taiteellisena johtajana 2011–2014.
Hänet kiinnitettiin lavastajaksi Göteborg Folkteaterniin 1993–1995 (5 tuotantoa), muuten hän on aina toiminut visuaalisen suunnittelun freelancerina n. 50 ammattituotannossa joista mainittakoon Teater Viirus (6 tuotantoa), Kuopion kaupunginteatteri, Åbo Svenska Teater (2), Svenska Teatern i Helsingfors, Riksteatern Stockholm, UIT Uusi Iloinen Teatteri (2), Savonlinnan Oopperajuhlat (2),, Suomen Kansallisooppera, Zodiac Tuotannot (3), Tanssiteatteri Raatikko, Actor's Rep HongKong, HKAPA Lyric Theatre Hong Kong (3), HKAPA Drama Theatre, Opera du Rhín Strasbourg, Opera di Cosenza, Espoon kaupunginteatteri (2), lisäksi lukuisia vapaan kentän freelancertuotantoja.
Vuosina 2018–2019 Uimonen toimi valaistussuunnittelijana Arkkitehtitoimisto ALA Oy:ssä ja osallistui mm. Helsinki-Vantaan lentoaseman ja Kivenlahden metroaseman valaistuksen suunnitteluun.
Markku Uimosen valotaideteos ”Shadow of Light” on otettu Lahden visuaalisten taiteiden museo Malvan kokoelmiin 2023.
Opetustyö

tuntiopettaja Teatterikorkeakoulussa 1993–1999
lavastustaiteen lehtori Taideteollisessa Korkeakoulussa (nyk. Aalto Yliopisto) 1997–1999
Valosuunnittelun professori Teatterikorkeakoulussa (myöh. Taideyliopistossa) 2000–2014.
Vieraileva professori The Hong Kong Academy for Performing Arts 2000-2013.
Vieraileva professori Norwegian Theatre Academy , lavastustaiteen osasto 2007–2023.
Lisäksi Uimonen on puhunut ja luennoinut lukuisissa kansainvälisissä seminaareissa ja konferensseissa muun muassa Yhdysvalloissa, Ruotsissa, Norjassa, Alankomaissa, Ranskassa, Kiinassa ja Japanissa.
Järjestötyö

Uimonen on toiminut OISTAT:in (International Organisation of Scenographers, Theatre Architects and Technicians) hallituksen jäsenenä 1998–2015. Hän on Suomen valotaiteen seura Flashin perustajajäsen vuodesta 2016.
Huomionosoitukset

Suomen Väriyhdistyksen IRIS -palkinto 2015
Suomen Valkoisen Ruusun ritarikunnan 1.luokan ritarimerkki 2009
Neumünster

| Neumünster |
| --- | --- |
 Neumünsterin tori.
 lippu:  vaakuna
 Neumünster
 Koordinaatit: 54°4′N, 9°59′E 
Valtio:  Saksa
Osavaltio:  Schleswig-Holstein
Hallinto:  
 – Pormestari:  Tobias Bergmann (SPD)
Pinta-ala:  
 – Kokonaispinta-ala:  71,63 km²
Korkeus:  22 m m
Väkiluku:  77 100 (2 008)
 – Väestötiheys:  1091 as./km²
 
 www.neumuenster.de  
Infobox OKVirheellinen NIMI-arvo: 
Neumünster on kaupunki Schleswig-Holsteinin osavaltion keskiosassa, Saksassa. Se on niin kutsuttu piiritön kaupunki (kreisfreie Stadt), eli kaupunki, joka ei kuulu mihinkään piirikuntaan. Se sijaitsee noin 30 kilometriä etelään Kielistä ja noin 70 kilometrin päässä Hampurin suurkaupungista. Neumünster sai kaupunginoikeudet vuonna 1870.
Neumünsterin asukasluku vuoden 2008 lopussa oli 77 100.  Pinta-alaltaan kaupunki on 71,63 neliökilometrin suuruinen, ja asukastiheys on 1091 as./km². Kaupunki on jaettu yhdeksään kaupunginosaan. Asukasluvultaan niistä suurin on Stadtmitte noin 20 000 asukkaallaan.
Kaupungin nähtävyyksiin lukeutuu muun muassa klassistinen Vicelinkirche (1834, C.F. Hansen), uusgoottilainen raatihuone vuodelta 1900, eläinpuisto Tierpark Neumünster sekä tekstiilimuseo Tuch + Technik. Lisäksi kaupunki jakaa Hans Falladan mukaan nimettyä kirjallisuuspalkintoa.
Ystävyyskaupungit

Gravesham (Yhdistynyt kuningaskunta), vuodesta 1980
Koszalin (Puola), vuodesta 1990
Parchim (Saksa), vuodesta 1990
Giżycko (Puola), vuodesta 2000
Aiheesta muualla

Kuvia tai muita tiedostoja aiheesta Neumünster Wikimedia Commonsissa
Schleswig-Holsteinin piirikunnat ja kaupunkipiirit
Dithmarschen
Flensburg
Herzogtum Lauenburg
Kiel
Lübeck
Neumünster
Nordfriesland
Ostholstein
Pinneberg
Plön
Rendsburg-Eckernförde
Schleswig-Flensburg
Segeberg
Steinburg
Stormarn
Neumünsterin raatihuone.
Raja (albumi)

| Raja Stam1na |
| --- | --- | --- |

Studioalbumin tiedot
 Äänitetty : Purple Fly -studiossa Lemillä syys–marraskuussa 2007
 Julkaistu: 13. helmikuuta 2008
 Tuottaja(t): Janne Joutsenniemi
 Tyylilaji: thrash metal
 Kesto: 43.43
 Levy-yhtiö: Sakara Records
Listasijoitukset
  Suomen virallinen lista: 1.    Fyysinen albumilista: 1.
Stam1nan muut julkaisut
| Uudet kymmenen käskyä 2006 | Raja 2008 | Viimeinen Atlantis 2010 |
Raja on lemiläisen thrash metal -yhtye Stam1nan kolmas albumi. Se ilmestyi 13. helmikuuta 2008, kolmisen vuotta yhtyeen esikoisalbumin julkaisun jälkeen. Albumi sijoittui Suomen albumilistalla parhaimmillaan ensimmäiseksi.
Raja sisältää muihin Stam1nan albumeihin nähden suoraviivaisempaa, yksinkertaistetumpaa perinteisempää thrash metallia. Tempoltaan levy on myös hieman muita Stam1nan albumeita nähden nopeampi.
Taustatietoa

Raja äänitettiin vuoden 2007 lopulla Lemin Purple Fly -studiossa. Albumin tuotti Janne Joutsenniemi ja miksasi Miitri Aaltonen. Äänitysten lomassa yhtye kävi konsertoimassa Baltiassa ja Saksassa yhdessä Apocalyptican kanssa. Yhtyeen laulaja-kitaristi ja sanoittaja Antti Hyyrynen sanoo albumin nimen ja sanoitusten viittaavan rajoihin ja niiden hakemiseen. Levyllä lähestytään hänen mukaansa myös musiikillisia äärirajoja.
Vuoden 2007 esiintymisissään yhtye soitti jo ennakkoon albumin kappaletta ”Luova hulluus”, joka tunnettiin tuolloin vielä nimellä ”Sokea hullu”. Toinen kuultu kappale ”Tässä on aseeni” äänitettiin nimellä ”Yhdeksän tien päät” ja julkaistiin myöhemmin Vanhaa paskaa -kokoelma-albumilla.
Albumilla vieraileva Sonja Nurmela on lappeenrantalainen laulaja, joka tunnetaan muun muassa Idolsin ensimmäisen tuotantokauden loppukilpailijana. Tommy Tuovinen puolestaan on helsinkiläisen MyGrain-yhtyeen laulaja. Kosketinsoittaja Emil Lähteenmäki on ollut mukana Stam1nan live-esiintymisissä kesästä 2007 lähtien, ja hänen soittoaan kuultiin jo yhtyeen edellisellä Uudet kymmenen käskyä -albumilla. Myös Mokoma-yhtyeen kitaristi ja Sakara-levy-yhtiön toimitusjohtaja Tuomo Saikkonen vierailee albumilla.
Albumilta ei ole julkaistu singlejä, mutta kappaleesta ”Lääke” kuvattiin Medialouhoksen Jouni Kallion ohjaama ja käsikirjoittama musiikkivideo, jonka Hyyrynen leikkasi. Napakymppi-ohjelmaa parodioivassa videossa nähdään muun muassa Kaarle Viikate juontajan ja Rakel Liekki neiti XXX:n roolissa. Video palkittiin Kultapumpelilla vuoden 2008 Oulun musiikkivideofestivaaleilla. Albumin toinen musiikkivideo kappaleesta ”Muistipalapelit” sisältää yhtyeen Jorma tai Lasse -kevätkiertueella kuvattua materiaalia. Videon on ohjannut niin ikään Medialouhoksen Tuomas Petsalo.
Ville Hyyrysen suunnittelemassa albumin kansitaiteessa esiintyy jo esikoisalbumin kannesta tuttu hammaslogo.
Kappaleet

Kaikista sanoituksista vastasi Antti Hyyrynen ja sovituksista Stam1na. Sanoitusapuna toimi YUP:stä tunnettu Jarkko Martikainen.
Hammasratas – 4.08 (säv. Hyyrynen)
Susi-ihminen – 3.57 (säv. Hyyrynen)
Muistipalapelit – 5.34 (säv. Hyyrynen)
Vartijaton – 5.12 (säv. Hyyrynen)
Voima vastaan viha – 3.36 (säv. Olkkonen)
Lääke – 4.24 (säv. Hyyrynen)
Kädet vasten lasia – 4.02 (säv. Olkkonen)
Luova hulluus – 3.57 (säv. Olkkonen)
Muuri – 4.24 (säv. Olkkonen)
Murtumispiste – 4.28 (säv. Hyyrynen)
Kokoonpano

Antti Hyyrynen – laulu, taustalaulu, kitara
Kai-Pekka Kangasmäki – basso, taustalaulu
Pekka Olkkonen – soolokitara
Teppo Velin – rummut
Kokoonpano > Vierailijat

Jyri Kangastalo – taustalaulu
Emil Lähteenmäki – kosketinsoittimet
Sonja Nurmela – taustalaulu kappaleissa ”Hammasratas” ja ”Voima vastaan viha”
Tuomo Saikkonen – laulu kappaleessa ”Lääke”, taustalaulu
Tommy Tuovinen – laulu kappaleessa ”Susi-ihminen”, taustalaulu
Arviot

Desibeli.net:
Imperiumi.net:
Kaaoszine.fi: positiivinen
Soundi:
Aiheesta muualla

Albumin studiopäiväkirja[vanhentunut linkki]
”Lääke”-musiikkivideo
”Muistipalapelit”-musiikkivideo
Raja (albumi) Discogsissa. (englanniksi)
Albumi Raja (albumi) Encyclopaedia Metallum -sivustolla (englanniksi)
| n k Stam1na |
| --- | --- |
 Antti Hyyrynen  Kai-Pekka Kangasmäki  Emil Lähteenmäki  Pekka Olkkonen  Teppo Velin Paavo Alander  Jaakko Häkli  Tero Nordlund  Jani Suomalainen 
Studioalbumit:  Stam1na  Uudet kymmenen käskyä  Raja  Viimeinen Atlantis  Nocebo  SLK  Elokuutio  Taival  Novus Ordo Mundi  X 
Kokoelmat:  Vanhaa paskaa 
Singlet:  ”Kadonneet kolme sanaa”  ”Paha arkkitehti”  ”Edessäni”  ”Likainen parketti”  ”Valtiaan uudet vaateet”  ”Puolikas ihminen”  ”Panzerfaust”  ”Dynamo”  ”Vapaa on sana”  ”Kuudet raamit”  ”Verisateenkaari”  ”Elämänlanka”  ”Enkelinmurskain”  ”Gaian lapsi”  ”Sirkkeli”  ”Betelgeuse”  ”Vereen piirretty viiva”  ”Muistipalatsi” 
Videojulkaisut:  Sakara Tour 2006  K13V 
 Diskografia  Sakara Records
Oseanian esihistoria

Oseanian esihistoria kertoo Oseanian esihistorian aikana esiintyneistä ilmiöistä. Papua-Uuden-Guinean alueella Sepikijoen laaksossa varhaisimmat asuinpaikat syntyivät 35 000 vuotta sitten. Melanesiassa Lachitussa ja Taorassa saviesineitä alettiin valmistaa 5600-5400 vuotta sitten. Papua-Uuden-Guinean ylängöillä alettiin viljellä maata noin 9000 vuotta sitten. Papua-Uudessa-Guineassa, Tongassa, Samoalla ja Salomonsaarilla syntyi 3300 vuotta sitten lapita-kulttuuri, joka levisi ympäri Oseaniaa. Noihin aikoihin ihmisasutus levisi Oseanian syrjäisille saarille. Lapitan aikana tehtiin keramiikka- ja kiviesineisiin kaiverruksia.lähde?
Australiasta Arnheminmaallta on löytynyt kalliomaalauksia, jotka ovat vähintään 18 000 vuotta vanhoja. Kimberleyn rannikolla Widgingarrin ja Koolanin luolissa on merkkejä asutuksesta 28 000 vuotta sitten. Rannikon edustalla oleville saarille asutus levisi noin 6 000 vuotta sitten. Joitakin tuhansia vuosia sitten Australiassa syntyi taidemuoto, jota kutsutaan röntgentaiteeksi ja jota tehdään vielä nykyäänkin. Tässä taidemuodossa kuvataan eläinten sisärakenteita.
Maanviljely levisi Bismarckinsaarille noin 4000 ekr. Ihmisasutus levisi Polynesiasta Fidzille 1500 ekr. Samoihin aikoihin asutuettiin Samoasaaret. Vanuatussa valmistettiin Mangaasikeramiikkaa 600-500 ekr. Asutus levisi Marquesasaarille 500 jkr, itäiseen Polynesiaan 500-1000 jkr, Mikronesiaan 1100 jkr ja Uuteen-Seelantiin 1200 jkr.
Uetersen

| Uetersen |
| --- | --- |
 lippu:  vaakuna
 Uetersen
 Koordinaatit: 53°41′N, 9°40′E 
Valtio:  Saksa
Osavaltio:  Schleswig-Holstein
Piirikunta:  Pinneberg (piirikunta)
Hallinto:  
 – Pormestari:  Andrea Hansen
Pinta-ala:  
 – Kokonaispinta-ala:  11,43 km²
Korkeus:  1-18 m m
Väkiluku (31.12.2006):  17 865
 – Väestötiheys:  1 563 as./km²
 
 www.Uetersen.de Kotisivut  
Infobox OKVirheellinen NIMI-arvo: 
Uetersen (ˈyːtɐzən), aik. myös Ütersen (Holstein), on Pinnaujoen varrella sijaitseva, niin sanottu ruusukaupunki (saks. Rosenstadt) Saksan Schleswig-Holsteinin osavaltiossa. Uetersen kuuluu Hampurin metropolialueeseen. Itse Hampurin kaupunki sijaitsee Uetersenista noin 30 kilometriä kaakkoon.
Pinnebergin piirikuntaan kuuluvassa kaupungissa asuu noin 17 865 asukasta ja se on pinta-alaltaan 11,43 neliökilometrin suuruinen.
Moskovan Punaiselle torille 28. toukokuuta 1987 laskeutunut harrastajalentäjä Mathias Rust lähti kuuluisalle lennolleen 13. toukokuuta Uetersenista.
Uetersenin museo
Uetersenin vesitorni
Uetersenin lentokenttä
Vermilion

Wikisanakirjassa on tähän liittyvä sananselitys: .
Vermilion voi tarkoittaa ainakin seuraavia:
Vermilion, paikkakunta Albertassa, Kanadassa
Vermilion, paikkakunta Illinois’ssa, Yhdysvalloissa
Vermillion, paikkakunta Kansasissa, Yhdysvalloissa
Vermillion, paikkakunta Minnesotassa, Yhdysvalloissa
Vermilion, paikkakunta Ohiossa, Yhdysvalloissa
Vermillion, paikkakunta Etelä-Dakotassa, Yhdysvalloissa
Vermillion Township, paikkakunta Minnesotassa, Yhdysvalloissa
Vermilionin piirikunta Illinois’ssa, Yhdysvalloissa
”Vermilion”, Slipknot-yhtyeen musiikkikappale vuodelta 2004.
Plön

| Plön |
| --- | --- |
 lippu:  vaakuna
 Plön
 Koordinaatit: 54°10′N, 10°25′E 
Valtio:  Saksa
Osavaltio:  Schleswig-Holstein
Piirikunta:  Plön
Pinta-ala:  
 – Kokonaispinta-ala:  35,94 km²
Korkeus:  28 m m
Väkiluku:  12 855 (2 010)
 – Väestötiheys:  358 as./km²
 
 www.ploen.de/  
Infobox OKVirheellinen NIMI-arvo: 
Plön on kaupunki Saksan pohjoisimmassa osavaltiossa Schleswig-Holsteinissa. Se sijaitsee noin 25 kilometriä Kielistä kaakkoon sekä 35 kilometriä Lyypekistä luoteeseen ja on Plönin piirikunnan hallintokaupunki. Kaupungin pinta-ala on 35,94 neliökilometriä ja sen asukasluku oli vuoden 2010 alussa 12 855. Plön sijaitsee osavaltion suurimman järven Großer Plöner Seen pohjoisrannalla.
Plön sai kaupunkioikeudet vuonna 1236, ja siellä sijaitsee muun muassa  kolmikymmenvuotisen sodan aikana 1600-luvulla rakennettu Plönin linna, joka on osavaltion suurimpia, sekä ainoa mäen päälle rakennettu.
Ystävyyskaupungit

Ksour-Essaf, Tunis (vuodesta 1969)
Plau am See, Saksa (vuodesta 1990)
Aiheesta muualla

Kaupungin viralliset kotisivut (Arkistoitu – Internet Archive) (saksaksi)
Wikimedia Commonsissa on kuvia tai muita tiedostoja aiheesta .
Heimolan talo

Heimolan talo vuonna 1969.
Heimolan talo oli arkkitehti Onni Tarjanteen suunnittelema myöhäisjugendia edustanut rakennus, joka sijaitsi Helsingissä nykyisen Yliopistonkadun ja Vuorikadun kulmassa osoitteessa Yliopistonkatu 5 (tuolloin Hallituskatu 15). Rakennus valmistui vuonna 1910, ja Suomen eduskunta kokoontui siinä vuosina 1911–1931, kunnes nykyinen Eduskuntatalo valmistui. Heimolan talo purettiin vuonna 1969, ja vuonna 1972 sen paikalle valmistui niin sanottu Uusi Heimolan talo.
Purun jälkeen

Kun rakennus oli purettu, paikalle rakennettiin vuonna 1972 arkkitehti Toivo Korhosen suunnittelema modernistinen kahdeksankerroksinen liiketalo, josta on myös käytetty Heimolan nimeä. Liiketilojen lisäksi talon ylemmissä kerroksissa on ollut myös Helsingin yliopiston opetustiloja. Korkein oikeus toimi talossa väliaikaisesti vuosina 2008–2009, kun sen omat tilat Pohjoisesplanadilla olivat kunnostettavina.
Heimolan talo on kuvattu Suomen Rahapajan vuonna 2017 lyöttämässä Suomen itsenäisyyden satavuotisjuhlarahassa.
Aiheesta muualla

Kuvia tai muita tiedostoja aiheesta Heimolan talo Wikimedia Commonsissa
Mikko Pesonen: Tässä talossa Suomi itsenäistyi Yle.fi uutiset.  2.10.2017. Viitattu 2.10.2017.
Suomen ensimmäinen presidentinvaali 1919 eduskunnassa, joka kokoontui Heimolan talossa.
Vuonna 1972 valmistunut Uusi Heimolan talo Kluuvikadun päässä.
Todendorf

| Todendorf |
| --- | --- |
 lippu:  vaakuna
 Todendorf
 Koordinaatit: 53°42′N, 10°21′E 
Valtio:  Saksa
Osavaltio:  Schleswig-Holstein
Piirikunta:  Stormarn
Hallinto:  
 – Pormestari:  Hans-Joachim Dwenger
Pinta-ala:  
 – Kokonaispinta-ala:  15,83 km²
Korkeus:  49 m m
Väkiluku:  1 063 (31,12,2007)
 – Väestötiheys:  83 as./km²
 
 www.bargteheide-land.eu  
Infobox OKVirheellinen NIMI-arvo: 
Todendorf (alasaksaksi Todendörp) on kunta Saksassa Schleswig-Holsteinin osavaltion Stormarnin piirikunnassa. Asukkaita Todendorfissa oli 31. joulukuuta 2007 1 063 ja väestötiheys oli 83 as/km². Kunnan pinta-ala on 15,83 km². Todendorfin pormestari on Hans-Joachim Dwenger.
Todendorf muodostuu seuraavista asutuskeskuksista (saks. Ortsteile): Kalkkuhle, Ochsenkoppel, Altenfelde, Mannhagen, Fliegenberg ja Rönnbaum.
Kunnassa on yksi kirkko ja yksi päiväkoti. Todendorf sijaitsee noin viisi kilometriä koilliseen Ahrensburgin kaupungista. Bundesautobahn 1 ja Bundesautobahn 404 -moottoritiet kulkevat kunnan läpi.
Vuoden 2008 kunnallisvaaleissa AFWT sai yhdeksän paikkaa Todendorfin kunnanvaltuustossa. SPD sai kaksi paikkaa.
Aiheesta muualla

Viralliset kotisivut (saksaksi)
Sportplatz ja Mehrzweckhaus.
Al-Dhahabi

Muhammad ibn Ahmad al-Dhahabi (1274–1348 Damaskos) oli suuri shafi'i-suuntauksen hadith-mestari (hafiz) ja islamin historioitsija. Hän oli syntyperältään turkmeeni, opiskeli Pyhää Tietoa ensin Damaskoksessa ja sitten Kairossa ja monissa muissa kaupungeissa. Hän kirjoitti melkein sata kirjaa, jotkut niistä kooltaan huomattavia, kuten 23 osaa sisältävä Siyar a'lama al-nubala (Huomattavien henkilöiden elämäkertoja) tai 36-osainen Tarikh al-islam al-kabir (Suuri islamin historia).  Hän oli myös Koraanin kanonisen tutkimuksen ja tekstianalyysin imaami. Al-Dhahabi sokeutui seitsemän vuotta ennen kuolemaansa Damaskoksessa.
Suuret synnit

Al-Dhahabin teoksista on suomennettu Kitab al-kaba'ir (Suuret synnit). Kirjan tiivistelmä löytyy teoksen Reliance of the Traveller luvusta "Enormities".
Islam tekee eron suurten ja pienien syntien välillä. Koraanin naisten suura toteaa niistä: "Jos kartatte raskaita syntejä, jotka ehdottomasti kielletään teiltä, niin Me pyyhimme pois teidän pahat tekonne ja johdatamme teidät kunniaportista Paratiisiin" (4:31).  Suuret synnit (kabira) ovat niitä,  jotka  mainitaan nimeltä Koraanissa tai haditheissa. Niistä seuraa kirous tai maallinen rangaistus. Pienistä synneistä ei rangaista, vaan ne katsotaan sovitetuiksi, kun henkilö on osallistunut rukoushetkeen tai (suurempien asioiden ollessa kyseessä) perjantairukoukseen. Kolmas luokka teoista on epäusko, joka vie ihmisen islamin ulkopuolelle ja Helvettiin.
Al-Dhahabin teos luettelee kaikkiaan 76 suurta syntiä. Esimerkkejä niistä ovat seuraavat.
vertaisen asettaminen Jumalalle (p1.1) Tämä on shirk eli kuolemansynti. Se tarkoittaa, ettei tekoa voi hyvittää muuten kuin katumalla ja palaamalla islamiin.
uskovaisen tappaminen (p2.1.1)
rukouksen jättäminen väliin (p5.0)
epäkunnioitus vanhempia kohtaan (p6.0)
orpojen omaisuuden kavaltaminen (p8.0)
valehtelu profeetasta (p9.0)
pakeneminen uskonsodasta (p11.0)
alkoholinkäyttö (p14.0)
homoseksuaalisuus (p17.0)
varkaus (p21.0)
sianlihan syönti (p30.0)
virtsasta puhdistautumisen laiminlyönti (p31.0)
olla uskomatta kohtaloon (p37.0)
kuvien tekeminen (p44.0)
riitely (p64.0)
Lisäksi on joukko todennäköisiä suuria syntejä, joihin kuuluu muun muassa:
lupauksen pettäminen (p75.15)
viiksien jättäminen muotoilematta (p75.16)
pyhiinvaelluksen jättäminen väliin, vaikka voisi sen tehdä (p75.17)